หมู่เกาะมอสคอส

หมู่เกาะมอสคอส เป็นหมู่เกาะในทะเลอันดามัน จังหวัดทวาย นอกชายฝั่งตอนเหนือภาคตะนาวศรี ทิศใต้ประเทศพม่า เกาะเหล่านี้ถูกห้ามมิให้มีการท่องเที่ยวใด ๆ บนเกาะ

 ภูมิศาสตร์ 
หมู่เกาะยาว 70 กิโลเมตร นี้ตั้งอยู่ห่างจากชายฝั่งโดยเฉลี่ยประมาณ 15 กิโลเมตรProstar Sailing Directions 2005 India & Bay of Bengal Enroute By National Geospatial-intelligence Agency พื้นที่บกบนเกาะรวมทั้งหมด 49.19 ตารางกิโลเมตร

เกาะเหล่านี้ไม่มีคนอยู่อาศัย แต่ชาวประมงจากพื้นที่ชายฝั่งใกล้เคียงจะอาศัยอยู่ตามชุมชนชั่วคราวบนเกาะบางแห่งช่วงฤดูแล้ง ตามหลักแล้วผู้คนเหล่านี้จะทำประมง ตัดไม้ เก็บไข่เต่าทะเล รังนกนางแอ่น และผลิตภัณฑ์จากป่าMoscos Islands Wildlife Sanctuary 

 นิเวศวิทยา 
โดยทั่วไปเกาะทั้งหมดถูกปกคลุมไปด้วยป่าทึบ และมีความลาดชันสูงจากชายฝั่งหิน เกาะหินเล็ก ๆ ลาดชันนี้มีความสำคัญโดยเป็นแหล่งทำรังของนกนางแอ่น ชายหาดเป็นแหล่งเพาะพันธุ์ของเต่าทะเลสายพันธุ์ต่าง ๆ ในปี ค.ศ. 1924 สมัยอาณานิคม หมู่เกาะทั้งหมดได้รับการประกาศให้เป็นเขตอนุรักษ์สัตว์ป่า และในปี ค.ศ. 1927 ก็ได้เป็นเขตรักษาพันธุ์สัตว์ป่า แม้แต่ในตอนนั้นชาวบ้านก็ยังไปที่เกาะเหล่านี้เพื่อเก็บไข่เต่าจำนวนมาก

ปัจจุบันหมู่เกาะทั้งหมดเป็นพื้นที่คุ้มครองอย่างเป็นทางการแล้ว ซึ่งก็คือเขตรักษาพันธุ์สัตว์ป่าหมู่เกาะมอสคอส จำนวนไข่และรังนกนางแอ่นที่ได้รับอนุญาตให้เก็บมีการจำกัดจำนวนRamsar - Burma 

 เกาะต่าง ๆ 
มีกลุ่มเกาะย่อยที่แตกต่างกันสี่กลุ่มในแนวหมู่เกาะ:
 มอสคอสเหนือ
 กลุ่มเกาะไฮนส์  เป็นกลุ่มเกาะสี่เกาะและเกาะเล็กหนึ่งเกาะ ตั้งชื่อตามแม่น้ำไฮนส์ ซึ่งปากแม่น้ำตั้งอยู่ห่างไปราว 25 กิโลเมตรทางทิศตะวันออกเฉียงเหนือ เกาะไฮนส์โบะซึ่งเป็นเกาะที่ใหญ่ที่สุดมีความยาว 3.2 กิโลเมตร และกว้าง 1.4 กิโลเมตร จุดสูงสุดอยู่ที่ 312 เมตร
 กลุ่มเกาะโบะเย่กาน  เกาะโบะเย่กาน () เป็นเกาะเดี่ยวที่มีขนาดค่อนข้างใหญ่ มีเส้นผ่านศูนย์กลาง 2 กิโลเมตร จุดสูงสุดอยู่ที่ 359 เมตร ส่วนที่เหลือของกลุ่มเกาะเป็นเกาะเล็ก ๆ หกเกาะที่อยู่กระจัดกระจาย
 มอสคอสกลาง (กลุ่มเกาะม่องมะกาน ())  เกาะขนาดใหญ่สองเกาะ และเกาะเล็กสองเกาะ เกาะซาเบียะ () อยู่ทางเหนือสุด จุดสูงสุดอยู่ที่ 119 เมตร เกาะที่ใหญ่ที่สุดคือเกาะเหนือ มีความยาว 6.8 กิโลเมตร และกว้าง 3.3 กิโลเมตร จุดสูงสุดอยู่ที่ 312 เมตร
 มอสคอสใต้ (กลุ่มเกาะล่องโลนโบะ ())  เกาะหลักสองเกาะ ได้แก่ เกาะอะเทะโบะ () ยาว 6 กิโลเมตร และเกาะเอาะโบะ () ยาว 10 กิโลเมตร เรียงตัวกันในแนวเหนือ-ใต้ เกาะเงะไต () เป็นเกาะเล็กกว่ามาก มีความยาว 1.5 กิโลเมตร อยู่ระหว่างเกาะเอาะโบะซึ่งเป็นเกาะที่ใหญ่ที่สุดในหมู่เกาะมอสคอส กลุ่มเกาะมอสคอสใต้ล้อมรอบไปด้วยแนวปะการัง และในปี ค.ศ. 1982 มีข้อเสนอประกาศให้กลุ่มเกาะมอสคอสใต้เป็นอุทยานแห่งชาติทางทะเลMarine Protected Areas in Southeast Asia  กองทัพพม่ามีฐานทัพในหมู่เกาะมอสคอสใต้

 อ้างอิง 

 แหล่งข้อมูลอื่น 
 Myanmar Protected Areas - Context, Current Status and Challenges

หมวดหมู่:ภาคตะนาวศรี
หมวดหมู่:กลุ่มเกาะในประเทศพม่า
หมวดหมู่:กลุ่มเกาะในมหาสมุทรอินเดีย